ସର୍ବଭାରତୀୟ ଆଜାଦ ଚ୍ୟାଲେଞ୍ଜ କପ୍ କ୍ରିକେଟ ଟୁର୍ନାମେଣ୍ଟଃ ଫାଇନାଲରେ କଟକର ରାଇଜିଂ ଷ୍ଟୁଡେଣ୍ଟ\nକରଞ୍ଜିଆ, ୨୬।୧୨ (ଡି.ଏନ୍.ଏ.) -ମୟୂରଭଞ୍ଜ ଜିଲାର କରଞ୍ଜିଆ ବ୍ଲକ୍ ଚଢ଼େଇଭୋଳ ଖେଳ ପଡ଼ିଆଠାରେ ନ୍ୟୁ ଆଜାଦ ସ୍ପୋର୍ଟସ୍ ଆଣ୍ଡ କଲଚରାଲ କ୍ଲବ୍ ଆନୁକୂଲ୍ୟରେ ଚାଲିଥିବା ୧୦ମ ସର୍ବଭାରତୀୟ ଆଜାଦ ଚ୍ୟାଲେଞ୍ଜ କପ କ୍ରିକେଟ ଟୁର୍ନାମେଣ୍ଟର ଗ୍ରୁପ 'ଏ' ପ୍ରଥମ ସେମିଫାଇନାଲ ମ୍ୟାଚ ଖେଳି କଟକର ରାଇଜିଂ ଷ୍ଟୁଡେଣ୍ଟ ଦଳ ଫାଇନାଲରେ ପ୍ରବେଶ କରିଛି।\nସର୍ବଭାରତୀୟ ଆଜାଦ ଚ୍ୟାଲେଞ୍ଜ କପ୍ କ୍ରିକେଟ ଟୁର୍ନାମେଣ୍ଟଃ ଫାଇନାଲରେ କଟକର ରାଇଜିଂ ଷ୍ଟୁଡେଣ୍ଟ December 26th, 11:57 AM December 26th, 11:57 AM\nକରଞ୍ଜିଆ, ୨୬।୧୨ (ଡି.ଏନ୍.ଏ.) -ମୟୂରଭଞ୍ଜ ଜିଲାର କରଞ୍ଜିଆ ବ୍ଲକ୍ ଚଢ଼େଇଭୋଳ ଖେଳ ପଡ଼ିଆଠାରେ ନ୍ୟୁ ଆଜାଦ ସ୍ପୋର୍ଟସ୍ ଆଣ୍ଡ କଲଚରାଲ କ୍ଲବ୍ ଆନୁକୂଲ୍ୟରେ ଚାଲିଥିବା ୧୦ମ ସର୍ବଭାରତୀୟ ଆଜାଦ ଚ୍ୟାଲେଞ୍ଜ କପ କ୍ରିକେଟ ଟୁର୍ନାମେଣ୍ଟର ଗ୍ରୁପ 'ଏ' ପ୍ରଥମ ସେମିଫାଇନାଲ ମ୍ୟାଚ ଖେଳି କଟକର ରାଇଜିଂ ଷ୍ଟୁଡେଣ୍ଟ ଦଳ ଫାଇନାଲରେ ପ୍ରବେଶ କରିଛି। ଏହି ଦଳ ପ୍ରଥମେ ଟସ୍ ଜିତି ବ୍ୟାଟିଂ କରିଥିଲା। ନିର୍ଦ୍ଧାରିତ ୩୦ ଓଭର ଖେଳରେ ଦଳ ସମସ୍ତ ଉଇକେଟ ହରାଇ ୨୯.୨ ଓଭରରେ ୨୪୧ ରନ୍ ସଂଗ୍ରହ କରିଥିଲା। ଦଳ ପକ୍ଷରୁ ପି.ରୌସନ ରାଓ ୪୧ ବଲ ଖେଳି ୫୪ ରନ୍ ସଂଗ୍ରହ କରିଥିଲେ। ସେଥିମଧ୍ୟରୁ ୪ଟି ଛକା ଏବଂ ୨ଟି ଚୌକା ସାମିଲ ଥିଲା। ରାଇଜିଂ ଦଳର ରଣଜି ତାରକା ଶୁଭ୍ରାଂଶୁ ସେନାପତି ୩୭ ବଲ ଖେଳି ଧୂଆଁଧାର ବ୍ୟାଟିଂ କରି ୭୦ ରନ୍ କରିଥିଲେ। ୭୦ ରନ୍ ମଧ୍ୟରେ ୩ଟି ଛକା, ୧୦ଟି ଚୌକା ସାମିଲ ଥିଲା। କଟକ ଦଳର ଅଧିନାୟକ ଝାମେଲା ମହାପାତ୍ର ୨୬ ବଲ ଖେଳି ୩୯ ରନ୍ କରିଥିଲେ। ୩୯ ରନ୍ ଭିତରୁ ୩ଟି ଛକା ଓ ୨ଟି ଚୌକା ଥିଲା। ଟାଟା ଦଳ ଲିଓ ତରଫରୁ ସୁରଜ ସିଂ ୬ ଓଭର ବୋଲିଂ କରି ୪ଟି ଉଇକେଟ ନେଇଥିଲେ। ହ୍ୟାପି ସିଂ ୫ ଓଭର ୨ ବଲରେ ୨୩ ରନ୍ ଦେଇ ୩ ଉଇକେଟ ଅକ୍ତିଆର କରିଥିଲେ। ଇନିଂସ ଆରମ୍ଭ କରି ଟାଟା ଦଳ ୨୦.୩ ଓଭର ଖେଳି ୧୨୨ ରନ୍ରେ ଅଲଆଉଟ୍ ହୋଇଯାଇଥିଲା। ଦଳ ପକ୍ଷରୁ ରାଜୀବ ରଞ୍ଜନ ୩୦ ବଲ ଖେଳି ୩୮ ରନ୍ ସଂଗ୍ରହ କରିଥିଲେ। ସେଥିମଧ୍ୟରେ ୪ ଚୌକା ଓ ୪ ଛକା ରହିିଥିଲେ। ନିତଲେସ ଭାରତୀ ୧୫ ବଲ ଖେଳି ୧ ଛକା ଓ ୨ଟି ଚୌକା ମାରି ୧୯ ରନ୍ କରିଥିଲେ। ରାଇଜିଂ ଷ୍ଟୁଡେଣ୍ଟର ସିଦ୍ଧାର୍ଥ ସିହ୍ନା ୪ ଓଭର ବୋଲିଂ କରି ୨୫ ରନ୍ ଦେଇ ୫ ଉଇକେଟ ଅକ୍ତିଆର କରିଥିବା ବେଳେ ବିପ୍ଳବ ସାମନ୍ତରାଏ ୪ ଓଭର ବୋଲିଂ କରି ୯ ରନ୍ ଦେଇ ୨ ଉଇକେଟ ନେଇଥିଲେ। ଏହି ଖେଳରେ ରାଇଜିଂ ଷ୍ଟୁଡେଣ୍ଟ ଦଳର ସିଦ୍ଧାର୍ଥ ସିହ୍ନା ମ୍ୟାନ ନ ଅଫ୍ ଦି ମ୍ୟାଚ ଭାବେ ବିବେଚିତ ହୋଇ ରିୟାଜୁଦ୍ଦିନ ଓ ଏମ୍.ଡ଼ି. କାୟୁମ୍ଙ୍କ ଠାରୁ ପୁରସ୍କୃତ ହୋଇଥିଲେ। ଏହି ଖେଳ ଦେଖିବା ପାଇଁ ୫ ହଜାରରୁ ଊର୍ଦ୍ଧ୍ୱ ଦର୍ଶକ ଉପସ୍ଥିତ ଥିଲେ। ବୁଧବାର ଗ୍ରୁପ 'ବି' ର ପ୍ରଥମ ଖେଳ ରାଞ୍ଚତ୍ ରେଳବାଇ ଦଳ ଓ ଭୁବନେଶ୍ୱରର ମୁକ୍ତେଶ୍ୱର ଦଳ ମଧ୍ୟରେ ଅନୁଷ୍ଠିତ ହେବ ବୋଲି ସଂଗଠନ ସମ୍ପାଦକ ସବିର ଅଲ୍ଲି ଏକ ପ୍ରେସ୍ ବିବୃତ୍ତିରେ ଜଣାଇଛନ୍ତି। ଏହି ଟୁର୍ନାମେଣ୍ଟ ଗତ ୨୪ ତାରିଖଠାରୁ ଆରମ୍ଭ ହୋଇଛି। ଆସନ୍ତା ୭ ତାରିଖରେ ଫାଇନାଲ ଖେଳ ହେବ।
